cyanic-selkie/wikianc huggingface dataset:
Gare Liège-Guillemins
Et ass eng vun den eelste Garen aus der Belsch an ass am Gaang, komplett ëmgebaut ze gi fir déi nei LGV-Linn Bréissel-Oochen kënnen ze bedéngen. Et gëtt dofir eng nei Gare nieft der aller opgeriicht mat enger komplett neier Infrastruktur mat neie Parkingen asw. D'Autobunnsopfaart fir déi nei Gare besteet schonn zanter 2002. D'Pläng fir déi nei Gare si vum Architekt Santiago Calatrava Valls deen och d'Pläng fir d'Bréck gemaach huet déi an den neie Parking geet, a vun de Lécker dowéinst Calatravas-Bréck genannt gëtt. Si féiert vun der rue de l'Observatoire an de Parking. Déi nei Gare sollt sou wéi déi nei Linn Enn 2007 fäerdeg ginn. Den Délai gouf spéider op Enn 2008 verluecht, an duerno op Joer 2009.
Guyana
Guyana, op Englesch Co-operative Republic of Guyana, ass e Staat a Südamerika.
Gare Liège-Guillemins
Den 18. September 2009 gouf d'Gare ageweit.
Geschicht
1838 knapps dräi Joer no där éischter Eisebunnsstreck um Kontinent, haten d'Belsch eng Eisebunnslinn vu Bréissel op Ans op den Héichte viru Léck gebaut. Wëll d'Steigung vu Léck op Ans eng zimmlech géi war, sinn d'Zich op deem Deel mat Seeler eropgezu ginn. Déi ganz Installatioun fir dat ze maache war bekannt ënner dem Numm Plan incliné de la côte d'Ans. Haut gëtt et och nach eng Strooss déi deen Numm dréit. An et kann een nach Iwwerreschter vun där Installatioun gesinn.
1842 gouf dunn wéi op ville Plazen eng éischt hëlze Gare opgeriicht op der Plaz wou fréier ee Klouschter stoung dat dem Guillemiteruerde gehéiert huet, vun deem den Numm hierkënnt.
1843 gouf déi éischt belsch international Linn Léck-Oochen-Köln opgemaach.
Déi hëlze Gare war als Provisorium geduecht gewiescht well déi Lécker Gemengepäpp d'Gare gär méi am Zentrum vun der Stad gehat hätten, zimmlech no bei der Place St. Lambert an no beim Bëschofspalais.
De belsche Staat hat awer eng ganz aner Iddi an der Kopp an dofir ass op der selwechter Plaz 1863 eng komplett nei Gare gebaut gi mat engem grousse Glassgiewel. Dës Gare gëtt vun 1881-1882 ëmgebaut a 1905 fir d'Universalausstellung zu Léck nach eng Kéier vergréissert. Deemools si Gleiser bäigeluecht ginn an ënnerierdesch Passage gebaut ginn, fir op Quaien ze kommen. 1958 gouf déi schéi Gare ewechgerappt an et ass en neit modernt Gebai ouni vill Fassong opgeriicht ginn. Déi Gare ass am Laf vun 2009 ofgerappt ginn.
Déi nei TGVs-Gare
Duerch d'Decisioun, eng TGV's Linn vu Bréissel iwwer Léck bis op Oochen ze bauen, huet missen eng ganz nei Infrastruktur opgeriicht ginn an domat och eng nei Gare déi de Qualitéitsusprech vum TGV gerecht gëtt.
No engem internationale Concours krut de katalouneschen Architekt Santiago Calatrava Valls d'Missioun fir déi nei Gare ze bauen. Hien hat scho virdrun zu Zürich d'Gare vu Stadelhofen an zu Lyon Gare Lyon-Saint-Exupéry gebaut (fréier: Satolas).
Déi nei Gare huet 9 nei Gleiser. D'Gleiser 1 an 2 si reservéiert fir d'Departen an Däitschland an 3 a 4 fir d'Departen op Bréissel.
Déi fënnef nei Quaie sinn 8 Meter breet, 3 dovu si 450 m laang, fir duebel Thalysreien opzehuelen an déi zwéin aner sinn 350 Meter laang.
Op der Linn 40
Tunnel vu Froidmont - Gare du Longdoz - Pont de Namur
Hendrik van Gent
Hien huet mat sengen Observatiounen um Observatoire vu Leiden an Holland ugefaangen, goung awer no kuerzer Zäit a Südafrika, wou hie laang um Union-Observatoire zu Johannesburg geschafft huet, fir de südleche Stärenhimmel besser erfuerschen ze kënnen.
Hien huet do Enn vun den 20er Joren an Ufanks vun den 30er Joren, 39 Asteroiden entdeckt, dorënner och deen no him genannten Asteroid (1666) Van Gent).
Doriwwer eraus war hie Mat-Entdecker vun 3 Koméiten: den C/1941 K1 (van Gent), den C/1943 W1 (van Gent-Peltier-Damaica) an den C/1944 K2 (van Gent).
De van Gent ass jonk un engem Häerzinfarkt gestuerwen.
Nothomb (Homonymie)
Mat Nothomb ka gemengt sinn:
Canton du Bény-Bocage
De Canton du Bény-Bocage ass eng fréier franséisch administrativ Andeelung am Arrondissement Vire, am Calvados an der Regioun Normandie. Bei der Kantonalreform vun 2014 gouf de Kanton ofgeschaaft.
Peter Altmeier
De Peter Altmeier gebuer den 12. August 1899 zu Saarbrécken, a gestuerwen den 28. August 1977 zu Koblenz war en däitsche Politiker, am Ufank vun der däitscher Zentrumspartei, an duerno vun der CDU.
Vun 1947 bis 1969 war hie Ministerpresident vum Land Rheinland-Pfalz.
Canton de Châteldon
De Canton de Châteldon ass eng fréier franséisch administrativ Andeelung am Arrondissement Thiers, Puy-de-Dôme an der Regioun Auvergne-Rhône-Alpes.
(1666) Van Gent
De (1666) van Gent ass en Asteroid vun der Haaptceinture, deen den 22. Juli 1930 vum hollänneschen Astronom Hendrik van Gent zu Johannesburg (Südafrika) entdeckt gouf.
Den Asteroid krut den Numm vu sengem Entdecker.
Valmy
Valmy ass eng franséisch Gemeng am Departement vun der Marne an der Regioun Grand Est.
Valmy läit an enger Géigend mat klenge Koppen, ronn 12 km westlech vu Sainte-Menehould, an huet de Charakter vun engem Bauerenduerf.
Queesch duerch den Territoire vun der Gemeng leeft d'Autobunn A4.
Geschichtleches
Den 20. September 1792 war bei Valmy déi sougenannt Schluecht vu Valmy tëscht franséische republikaneschen Truppen an de Koalitiounstruppen aus Preisen, Éisträich an Hessen. Dës Schluecht, déi sech an enger besserer Kanonad resüméiert huet, gouf vun de Fransousen ënner dem Kommando vun de Genereel Kellermann an Dumouriez gewonnen, wat mat sech bruecht huet, datt den Dag duerno a Frankräich d'Republik proklaméiert gouf.
Valmy war och den Numm vun enger vun den éischte franséische Resistenzgruppen dee vum Raymond Burgard an dem René Iché 1940 gegrënnt gouf.
Am Zweete Weltkrich hunn zu Valmy, dat un der Voie de la Liberté läit, den 30. August 1944, amerikanesch Truppen déi lescht Zaldote vun der Wehrmacht aus der Géigend verdriwwen.
Pitjantjatjara (Sprooch)
Pitjantjatjara [] ass eng Sprooch vun den Aborigines an Central Australia.
Batterie (Baach)
D'Batterie ass eng belsch Baach a Wallounien, an der Provënz Namur.
Si huet hir Quell zu Leuze op enger Héicht vun 170 Meter, a leeft vun do aus no Nordosten, duerch Hanret bis op Hemptinne, fir do op enger Héicht vun 138 Meter mam Ruisseau de Montigny zesummen ze lafen, an dann als Soile weider bis op Ambresin ze lafe fir do an d'Mehaigne ze lafen.
D'Batterie ass ronn 6,5 km laang.
El Salvador
El Salvador (De Retter) ass e Staat a Zentralamerika. Haaptstad ass San Salvador.
Ethernet
Ethernet [ˈi:θənɛt] ass eng spezifesch Form vu lokalen Datennetzer (LAN), déi iwwer Kabel matenee verbonne sinn. Si berout op der sougenannter BUS-Technik. En Ethernet-Kabelnetz erméiglecht d'Iwwerdroen an den Austausch vun Daten tëscht allen am lokalen Netz zesummegeschlossene Komponenten (Computer, Imprimante, Scanner asw.). A senger traditioneller Form war d'Dimensioun vun engem Ethernet-Netz am Ufank op een eenzegt Gebai beschränkt. Dat ass haut net méi wouer, well LAN-Netzer opgrond vun den neien Technologien Informatikkomponenten iwwer wäit Strecken ënnerenee verbanne kënnen. E kabelverbonnent LAN däerf net mat engem WLAN (Wireless LAN), bei deem d'Netzwierkunitéiten net duerch Kabele matenee verbonne sinn, mä iwwer Funk matenee kommunizéieren, verwiesselt ginn.
Avalokiteshvara
Verbreedung
An den ostasiatesche Länner ass en ënner verschiddenen Nimm bekannt:
Wandenergieanlag
Wandenergieanlagen zu Lëtzebuerg
Déi éischt Wandenergieanlag zu Lëtzebuerg gouf 1995 zu Eschduerf an de Gemeng Heischent opgeriicht. Si huet eng Nennleeschtung vun 12,5 kW.
Den éischte Wandpark zu Lëtzebuerg goung 1996 um Pafebierg an der deemoleger Gemeng Mompech (haut: Rouspert-Mompech) un d'Netz. Dëse Wandpark mat véier Wandenergieanlagen huet eng Gesamtnennleeschtung vun 2000 kW.
2005 huet d'Agence de l'Energie S.A. 38 Wandenergieanlagen zu Lëtzebuerg opgelëscht, mat enger Gesamtnennleeschtung vu 35314,5 kW. D'Joresstroumproduktioun vun dëse Wandenergieanlagen decken de Joresstroumverbrauch vun engen 13.000 Stéit.
Um Spaweck
Tourniketreye
9. Juli
Den '''9. Juli''' ass den 190. Dag vum Joer (191. am Schaltjoer) am Gregorianesche Kalenner.
Manolis Anagnostakis
De Manolis Anagnostakis (Μανώλης Αναγνωστάκης), gebuer den 10. Mäerz 1925 zu Thessaloniki, a gestuerwen den 23. Juni 2005 zu Athen) war e griichesche Lyriker vun der "éischter griichescher Nokrichsgeneratioun".
Säi Liewen
Den Anagnostakis, 1925 zu Thessaloniki gebuer, huet Medezin studéiert a senger Heemechtsstad an zu Wien, wou hien eng Spezialiséierung a Radiologie gemaach huet. Duerno huet hien als Dokter zu Thessaloniki a vun 1978 un zu Athen.
Am Zweete Weltkrich war hien an der Resistenz aktiv an e gouf 1943 verhaft a gefoltert. Am Griichesche Biergerkrich koum en 1948 wéinst Aktivitéiten an der Resistenz géint den engleschen Okkupant an déi extremriets geriichte Regierung erëm an de Prisong an e gouf 1949 vun engem militäreschen Ausnamegeriicht zum Doud verurteelt.
Bei der allgemenger Amnestie vun 1951 gouf hie begnodegt a fräigelooss.
Zanter 1942 publizéiert den Anagnostakis nieft Literaturkritik nach Essaien haaptsächlech Gedichter. Tëscht 1944 a Mëtt der 70er Jore war hien a verschieddenen Zäitschëften wéi Xekinima (1944) oder Kritiki (1959-1961) aktiv.
Hie setzt sech definitiv als Dichter duerch mat Gedichtsbänn wéi: "Epoque I" (1945; "Epoque II" (1948); "Epoque III" (1951).
Tëscht 1956 an 1962 huet en en zweete poeteschen Zyklus ënner den Titelen: "Suite I", "Suite II" am Joer 1956 an "Suite III" 1962 erausginn.
1969 koum "Le Bord" an 1972 "Parenthèses" eraus. 1975 gëtt den Anagnostakis eng Anthologie mat enger Synthees vu Gedichter aus dëse verschiddene Publikatiounen eraus.
"La Cible" ass eng vu senge leschte Publikatiounen.
Am Anagnostakis sengem Literaresche Wierk begéint een iwwerall de Läinzeeche vu schlëmme Jore vun Ënnerdréckung, Leed, Doud, erliddenem Haass an verluerene Joren an de Prisonge vun Onrechtregimer. Säin sozialt Engagement gëtt an all senge Publikatiounen däitlech. Seng dichteresch Biller hunn all e Fong vun Trauregkeet, dee den Anagnostakis mat enger grousse Dignitéit virstellt a batteren Commentairen iwwer d'Liewen, wouran d'Fatalitéit déi onvermeidlech an entscheedend Roll spillt.
Vum Manolis Anagnostakis koum 2004 an den Éditions Phi, Kollektioun Graphiti, eng Anthologie vu senge schéinsten Texter op Franséisch eraus ënner dem Titel "Il y avait des hommes". D'Zeechnunge si vum Yoyo Sorlin.
Den Anagnostakis stierft den 23. Juni 2005 zu Athen.
Iwwersetzungen
D'Lëtzebuerger Éditions phi hu vum Manolis Anagnostakis an der "Collection Graphiti" Il y avait des Hommes erausginn.
Canton de Château-la-Vallière
De Canton de Château-la-Vallière ass eng fréier franséisch administrativ Andeelung am Arrondissement Tours, am Departement Indre-et-Loire an der Regioun Centre.
Koekelberg
Koekelberg ass eng vun den 19 Gemengen an der Haaptstadregioun Bréissel. Et huet 21.638 Awunner (Stand: 1. Januar 2016) op just 1,17 km² Fläch an ass domat no Saint-Josse-ten-Noode - Sint-Joost-ten-Node déi klengst vun de Bréisseler Gemengen.
Kuckeswäertes
Net z'iwwersinn ass déi an der ganzer Belsch bekannt Basilika vum Hellegen Häerz, déi um Koekelberg steet, an eng vun deene gréisste Kierche vun der Welt ass. Si ass am Ufank vum 20. Joerhonnert gebaut ginn a steet um Enn vun enger monumentaler Strooss, déi drop zouféiert.
Conservatoire national de véhicules historiques
De Conservatoire national de véhicules historiques ass en historesche Musée mat motoriséierte Gefierer, zum gréissten Deel Autoen, an der rue de Stavelot zu Dikrech.
De Musée huet seng Dieren den 3. Abrëll 2004 an der fréierer Kutschefabréck Jean Wagner opgemaach. E gëtt vun engem Veräi geréiert, deen 1997 gegrënnt gouf a sech fir d'Grënnung vum Musée agesat huet. Un der Grënnung waren nieft dem Veräin haaptsächlech d'Famill Meris-Wagner, de fréiere Proprietär vun der Fabrique de Voitures Jean Wagner zu Dikrech, d'Stad Dikrech an de Lëtzebuerger Staat bedeelegt.
Déi ausgestallt Gefierer ginn zu engem groussen Deel reegelméisseg ausgewiesselt. Privat Sammler aus der Regioun stellen dofir hir eege Gefierer zur Verfügung.
Deneb Kaitos (Stär)
Den Deneb Kaitos (arab. Schwanz vum Ongeheier) ass den Numm vum Stär β Ceti (Beta Ceti). Den Deneb Kaitos huet eng visuell Magnitude vu +2,2mag. Hienn ass en orange Ris mat der Spektralklass K0. Hie läit op enger Distanz vu ronn 95 Liichtjoer (Hipparcos Datebank). Den Deneb Kaitos gëtt heiansdo och Diphda (Fräesch) genannt. Aner Nimm sinn: Difda al Thani, Rana Secunda.
Koordinaten (Equinoxe J2000.0)
We Feed the World
We Feed the World ass en éisträicheschen Dokumentarfilm vum Erwin Wagenhofer aus dem Joer 2005, deen e kritesche Bléck op d'Masseproduktioun vu Liewensmëttel an d'Industrialiséierung gehäit.
Ëm wat geet et am Film?
Unhand vu beandrockende Biller a Kommentare vu concernéierte Personnagen (Baueren, Biologen,...) stellt de Film d'Industrialiséierung vun der Liewensmëttelproduktioun, déi ëmmer méi zou hëlt, duer a gehäit e kritescht A op d'Roll vun der EU an hirer Agrarpolitik an dësem Zesummenhank.
D'Handlung fänkt an Éisträich un a weist, datt do eleng zu Wien deeglech sou vill Brout entsuergt gëtt, wéi an der zweetgréisster éisträichescher Stad Graz konsuméiert gëtt. Weider beliicht de Film d'Fëschereiwiesen an der Bretagne an d'Pläng vun der EU dës z'industrialiséieren, d'Geméisproduktioun a Spuenien a Rumänien, wou d'Bauere vun deieren Hybridzorten ofhängeg gemaach ginn, de Sojasubau op virege Reebëschflächen a Brasilien zum Zweck vun der Déierefidderung an Europa, obwuel Millioune Brasilianer Honger leide mussen, a schliisslech d'Gefliggelzucht an Éisträich.
Tëschenduerch ginn ëmmer nees Interviewe mam Jean Ziegler, dem Spezialrapporteur vun de Vereenten Natioune fir d'Recht op Nahrung, agespillt. De Schluss vum Film mécht en Interview mam éisträicheschem CEO vun Nestlé, dem Peter Brabeck-Letmathe. Hie verdäitlecht mat sengen Aussoen, datt hien d'Liewensmëttelindustrie (och Drénkwaasser) als reng Wirtschaftsbranche gesäit, an där net vill Plaz fir Respekt vrun der Natur an d'Noutlag vun den ärmste Mënschen ass.
Peter Schroeder
De Peter Schroeder, Peter von der Mosel genannt, gebuer de 14. August 1875 zu Mehring op der Musel a gestuerwen den 29. November 1935 zu Tréier, war en däitsche Sproochfuerscher Schrëftsteller an Heimatdichter.
De Peter Schroeder war aus enger aler Famill aus der Tréierer-lëtzebuergescher Regioun. Seng Virfahre koume vu Ralingen a Kersch. Nom Drëssegjärege Krich hu se sech zu Rouspert an op der Giischterklaus néiergelooss. De Johann Peter (oder Jean Pierre) Schroeder, den Urgrousspapp vum Peter Schroeder, war Zaldot an der Arméi vun de franséische Revolutiounstruppen an duerno an där vum Napoleon Bonaparte. 1815 huet hie sech op der Musel, no bei Tréier, néiergelooss. Säin Enkel Georg hat zu Mehring e Wéngert.
Nom Éischte Weltkrich, wou en als Zaldot an de Vogesen huet missen d'Stellung halen, ass hien nees an d'St.-Markus-Schoul enseignéiere gaangen. 1935 gouf hien Direkter vun der Palliener Schoul.
Den 29. November 1935 ass hien zu Pallien un enger Longenentzündung gestuerwen.
De Peter Schroeder huet schonn als jonke Mann ugefaange mat schreiwen an huet déi Tréierer a lëtzebuergesch Dialekter studéiert. Hien huet 30 Joer laang um Rheinisches Mundartwörterbuch matgeschafft, dat vum Prof. Peter Christa erausgi gouf an aus enger Sammlung vun 20.000 Wierder, Spréchwierder a Riedensaarten op Muselfränkesch besteet.
Hien huet Riedensaarten, Spréchwierder, Kannerreimer, typesche Kascht aus der Géigend, Hellegelegende vun Tréier, Lidder, Märercher a Seeërcher festgehalen an opgeschriwwen. Hien huet och Weekräizer a Billerstäck gemoolt a beschriwwen. Ausserdeem war hie Matgrënner (a vun 1924-1931 Sekretär) vun der Trierische Heimat, an och am Verein Trierisch aktiv.
Dem Peter Schröder säi bekanntst a beléiftst Wierk ass Der Gehlhänschesbaum (1933).
Wierker
Ënner dem Pseudonym Peter von der Mosel:
François de Waha
De François de Waha, gebuer den 23. Mäerz 1839 zu Bréissel, a gestuerwen den 31. Mee 1900 zu Tervueren, war e belsche Politiker a Finanzmann.
De François de Waha war Direkter vun der Caisse d'épargne a gouf 1872 Buergermeeschter vun Auderghem als Nofollger vu sengem Monni, a blouf dat bis 1884.
Hien hat sech de 15. November mat senger Kusin Louise de Waha bestuet. Deenen Zwee hir Tata war d'Fra vum Henri de Brouckère, dem éischte Buergermeeschter vun Auderghem.
1872 hat hien de Titel Baron kritt.
Fir un hien z'erënnere gouf zu Auderghem eng Strooss no him benannt, d'Avenue de Waha.
(1862) Apollo
Nom (1862) Apollo gëtt eng ganz Grupp vun Asteroide genannt. Et sinn d'Apollo-Asteroiden. Dat sinn Himmelskierper, deenen hir exzentresch Bunn d'Äerdbunn kräize kënnen.
Den Asteroid gouf am Joer 1932 vum Karl Wilhelm Reinmuth entdeckt an nom Apollon, engem Gott aus der griichescher Mythologie, benannt.
Den Apollo leeft op engem mëttleren Ofstand vun 1,471 AE a ronn 650 Deeg op enger staark exzentrescher Bunn ëm d'Sonn. Dobäi kann e bis op 5 Millioune km un d'Äerd erukommen.
Unhand vu Radarobservatioune mat dem Arecibo Observatoire gouf am Joer 2005 nogewisen, datt den Apollo vun engem klenge Mound begleet gëtt. De Begleeder huet en Duerchmiesser vu ronn 75 Meter a leeft am Ofstand vu ronn 3 km ëm den Asteroid.
Menkar (Stär)
Menkar (arab. "Nueslach") ass den Numm vum Stär α Ceti (Alpha Ceti). De Menkar huet eng visuell Magnitude vu +2,5 mag. an ass ronn 220 Liichtjoer vun eis ewech. Et ass e roude Ris mat dem Spektraltyp M2.
Lëschten am Zesummenhank mat der Franséischer Revolutioun
{| width="100%" cellspacing="0" cellpadding="0" style="background:transparent;"
<h2 style="border:1px solid #AAAAAA; background-color:#F0F0F0; padding:0.2em 0; margin:0; font-size: 110%; font-weight:bold; text-indent:0.5em;">Lëschten zu der Franséischer Revolutioun <div style="border:1px solid #AAAAAA; border-top:0px solid #FFFFFF; background-color:#FFFFFF; margin-bottom:1em; padding:0.2em 0.8em 0.2em 0.8em;">
Canton de Montsûrs
De Canton de Montsûrs ass eng franséisch administrativ Andeelung am Arrondissement Laval, am Departement Mayenne an de Pays de la Loire.
Canton de Courpière
De Canton de Courpierre ass eng fréier franséisch administrativ Andeelung am Arrondissement Thiers, Puy-de-Dôme an der Regioun Auvergne-Rhône-Alpes.
Englesch Foussball Ligen
Déi englesch Foussball Lige sinn no engem Pyramidesystem opgebaut. Déi héchst Spillklass ass d'Premier League. Dorënner kommen de Football League Championship, d'Football League One, d'Football League Two an d'Football Conference, déi all op nationalem Niveau operéieren. Dorënner gëtt a regionalen a lokale Lige gespillt. Am Ganze gëtt et eng 140 Lige mat ëm déi 500 Divisiounen op 24 Niveauen.
Um Enn vun all Saison klëmmt eng bestëmmt Zuel vu Veräiner tëscht den eenzelen Divisiounen op an of. Bis an d'Football League Two (awer deelweis och an den Divisiounen dorënner) gëtt am Prinzip professionell gespillt. Déi iewescht 4 Divisioune ginn aus historesche Grënn als The Football League bezeechent.
NGC 1395
Den NGC 1395 ass eng elliptesch Galaxis am Stärebild Eridanus. Den NGC 1395 huet eng visuell Magnitude vu +9,60 mag an eng Wénkelausdehnung vu 5,9' × 4,5'.
Se gouf de 17. November 1784 vum däitsch-britteschen Astronom Wilhelm Herschel entdeckt.
Canton de Château-Renault
De Canton de Château-Renault ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
Canon PowerShot
De Begrëff Canon PowerShot gouf 1998 vu Canon agefouert fir hir Kompakt-Fotoapparaten. D'Spigelreflex-Fotoapparate vun där Firma heeschen EOS.
Serien
Et gëtt e puer Produktiouns-Serien:
Canton de Saint-Sever-Calvados
De Canton de Saint-Sever-Calvados ass eng fréier franséisch administrativ Andeelung am Arrondissement Vire, am Calvados an der Regioun Normandie. Bei der Kantonalreform vun 2014 gouf de Kanton ofgeschaaft.
Jangli
De Jangli (och: Jangeli oder och nach Jhangeli) war den Numm fir verschidde Schmuelspuer-Eisebunnslinnen zu Lëtzebuerg.
Heemelmaus
D'Heemelmaus oder Heemerchen an Heemeldéier (Acheta domesticus L., op Däitsch Heimchen oder Hausgrille; op Franséisch grillon domestique) ass en Insekt aus der Famill vun de Grillen, dat ursprénglech nëmmen an Nordafrika an dem Mëttleren Osten verbreet war. A Mëtteleuropa gouf d'Aart, warscheinlech schonn zur Réimerzäit, ongewollt vum Mënsch ageschleeft. Haut ass d'Heemelmaus iwwer ganz Europa, an doriwwer eraus, verbreet.
Jangli
Dem Robert Bruch no kéint den Numm Jangli vum al-lëtzebuergesche Verb jhéngelen ofgeleet sinn, wat souvill heescht wéi sech lues fortbeweegen oder hin- an hier pendelen. Eng aner Interpretatioun seet, datt den Numm Jangli vum Fielsser Buergermeeschter Jean (Jang) Knaff ofstaamt, engem ferventen Unhänger vun de Schmuelspuerbunnen, absënns der Streck vu Kruuchten an d'Fiels.
Heemelmaus
Well d'Heemelmaus vill Wäermt brauch, ka si an eise Géigenden nëmmen a Wunnengen an, dobaussen, op waarme Plazen, wéi z. B. Dreckstippen oder Kompostkéip, iwwerliewen a sech fortplanzen. Fréier koum et a Bäckereie wéinst dem Miel an der Hëtzt vum Bakuewen net seelen zu enger massiver Vermehrung.
Jangli
De Jangli vun Näerden op Roumecht
Eng Janglisstreck ass vun Näerden op Roumecht gaangen an hat eng Längt vun 29,54 km.
Heemelmaus
Acheta domesticus L. ass en Insekt vun den Orthoptera (Heesprénger am wäite Sënn vum Wuert), aus der Uerdnung Ensifera, an der Famill vun de Grillen (Grillidae).
Jangli
De Jangli vun Näerden op Roumecht
Si war tëscht dem 18. November 1890 an dem 16. Februar 1953 a Betrib, éischt Miessungen hunn awer schonn 1886/87 ugefaangen. 1954 goufen d'Schinnen ofgerappt.
Heemelmaus
An der Iechternacher Géigend spillt d'Heemelmaus eng Roll am Folklor (cf. Heemelmaus-Lidd).
An der Terraristik ass d'Heemelmaus e beléift liewegt Fudderdéier fir Reptilien (Echsen, Geckoen, asw).
Jangli
De Jangli vun der Stad Lëtzebuerg op Réimech
D'Janglisstreck Lëtzebuerg - Réimech war 27,15 km laang.
Heemelmaus
Ernierung
D'Heemelmaus frësst virun allem planzlecht Material (Kären, Kaschtreschter, Brout...), awer och doudeg a lieweg Insekten, dorënner net rar seng eegen Aartgenossen (Kannibalismus).
Jangli
De Jangli vun der Stad Lëtzebuerg op Réimech
Si huet vum 20. Februar 1882 bis den 22. Mee 1955 bestanen.
NGC 1387
Den NGC 1387 ass eng Galaxis am Stärebild Fornax. Den NGC 1387 huet eng visuell Magnitude vu +10,70 mag an huet eng Wénkelausdehnung vun 2,8' × 2,8'. Se gouf de 25. Dezember 1835 vum britteschen Astronom John Herschel entdeckt.
Heemelmaus
Zirpen
Wéi bei alle Grille lackelen d'Männercher d'Weibercher duerch hiert Zirpen un. Dobäi reiwe si de Bord vun hire viischte Flilleke laanschteneen. D'Zirpe vun der Heemelmaus erënnert un de Ruff vun de Jippelcher. De Gesank vun e puer a méi Männercher an engem Haus gëtt als nervenopreiwend beschriwwen.
Jangli
Lidd
Iwwer de Réimecher Jangli gëtt et d'Lidd "De Jangli fiert den Houwald erop", gesonge vum Colette a Fernand Wark, eng lëtzebuergesch Adaptatioun vum Fernand Wark a Jeff Besch vum amerikanesche Lidd "On the Atchison, Topeka and the Santa Fe" vun 1944,.
Heemelmaus
Verbreedung zu Lëtzebuerg
Nach 1960 gëtt d'Heemelmaus als heefeg an ale Wunnengen - wou et vill Splécken an änlech Stoppe gëtt - an och op den Dreckstippen, déi et deemools nach gi sinn, vun de groussen Uertschafte gemellt (z. B. zu Lëtzebuerg, Iechternach, Esch-Uelzecht, Ettelbréck...). (Hoffmann 1960).
Jangli
De Jangli vu Kruuchten an d'Fiels
De Fielsser Jangli ass op enger Streck vun 12,12 km vu Kruuchten an d'Fiels gefuer. D'Linn goung den 20. Februar 1882 op a gouf den 2. Mee 1948 zougemaach.
Heemelmaus
Verbreedung zu Lëtzebuerg
Méi rezent gouf d'Aart nëmme méi op zwéi Kompostkéip bei Rouspert a Réimech fonnt. Well awer bei dësen Ënnersich sou Plaze net geziilt kontrolléiert goufen, ass unzehuelen datt d'Heemelmaus méi verbreet ass wéi dës Etüd et ausweist. (Proess 2004).
Jangli
De Jängelche vu Beetebuerg op Uespelt
De Jängelchen ass als Vizinalstreck tëscht 1899 an 1952 op der 10,19 km laanger Streck vu Beetebuerg op Uespelt gefuer.
Canton de Joué-lès-Tours-Nord
De Canton de Joué-lès-Tours-Nord ass eng fréier franséisch administrativ Andeelung am Arrondissement Tours, am Departement Indre-et-Loire an der Regioun Centre.
Aloyse Bisdorff
Den Aloyse Bisdorff, gebuer de 14. Abrëll 1933, ass e lëtzebuergesche Politiker (KPL) a pensionéierte Professer-Ingenieur.
Hie war vun 1979 bis 1989 Deputéierten an der Chamber.
Tadjikistan
Tadjikistan  ass e Staat an Zentralasien.
Fernand Schwachtgen
De Fernand Schwachtgen, gebuer de 16. November 1910 zu Miersch a gestuerwen de 14. Januar 2000 an der Stad Lëtzebuerg, war e lëtzebuergeschen Dokter, Resistenzler an Direkter vum Staatslaboratoire.
Den Dokter an Direkter vum Staatslaboratoire
De Fernand Schwachtgen huet am Abrëll 1937 den Doktorat an der Medezin am Kader vun der Collation des grades gepackt. Den Exame fir den Doktorat an der Chirurgie an den Doktorat an der Gebuertshëllef konnt hien eréischt am Mee 1946 maachen. Den 22. Mee 1946 ass hien als Dokter zu Lëtzebuerg zougelooss ginn. Mat der Ënnerstëtzung vun der Regierung konnt hie sech an der Anatomie-Pathologie op der Universitéit vu Stroossbuerg weiderbilden. Dono huet hien als Médecin-assistant am Staatslaboratoire geschafft. De 15. September 1954 ass hien als Nofollger vum pensionéierte Pierre Schmol Direkter vum Staatslaboratoire ginn. 1975 ass hien an d'Pensioun gaangen; an der Tëscht hat de Staatslaboratoire duerch d'Gesetz vum 25. Juni 1965 den Numm Institut d'hygiène et de santé publique kritt.
Wärend enger Rei vu Joren huet de F. Schwachtgen och als Chargé de cours d'Histo-Embryologie um Cours supérieur enseignéiert.
De Resistenzler
Am Zweete Weltkrich war de Fernand Schwachtgen en aktive Member vun der Resistenzorganisatioun L.V.L. Ënner dem Code-Numm Jean l'Aveugle huet hien iwwer seng Verbindungsleit a Frankräich den Alliéierte wichteg Informatiounen iwwer déi däitsch Versuchsanlag fir de Bau vu V1- a V2-Rakéiten zu Peenemünde geliwwert. De F. Schwachtgen huet an e puer Artikelen am «Rappel», dem Organ vun der Ligue luxembourgeoise des prisonniers et déportés politiques heiriwwer erzielt. . Seng Roll an där Affär gëtt awer och z. B. am Buch Operation Crossbow: The Untold Story of the Search for Hitler’s Secret Weapons (2014) vum Allan Williams behandelt ; säin Numm daucht och op am Buch Target London: Under attack from the V-weapons during WWII (2012) vum Christy Campbell.
Am Comité vun der L.V.L., deen um Kongress vun der Organisatioun vum 25. November 1945 gewielt gouf, war de F. Schwachtgen Vizepresident.
De Member vun der SNL an dem Institut grand-ducal
De Fernand Schwachtgen ass 1950 Member vun der Société des naturalistes luxembourgeois (SNL) ginn.
AAm Juni 1955 gouf hie Membre correspondant vun der wëssenschaftlecher Sektioun vum Institut grand-ducal. An der Sëtzung vum 31. Januar 1957 ass hien als Membre effectif proposéiert ginn, an hien huet bei där Geleeënheet e Virtrag gehalen iwwer de Sujet Statistique des examens cancérologiques effectués au Laboratoire de l'Etat de 1952 à 1956. An der nächster Sëtzung, d.h. de 16. Abrëll 1957, ass hien dann definitiv als Membre effectif ugeholl ginn.
Den Auteur
Als Auteur oder Coauteur huet de F. Schwachtgen eng Rei vu wëssenschaftlechen Artikele publizéiert, an deenen toxikologesch Sujete wéi Vergëftungen duerch E 605 (Parathion), duerch Methylalkohol, duerch den hollännesche Margarine «Planta» behandelt goufen, oder pathologesch Theemen. Am «Rappel» huet de F. Schwachtgen iwwer seng Erliefnësser a seng Ënnergronnd-Aktivitéit am Zweete Weltkrich geschriwwen. An den Archives vun der wëssenschaftlecher Sektioun vum Institut grand-ducal huet hien e Noruff fir de belsche Mikrobiolog Jules Bordet (1870-1961), deen Éieremember vun der Sektioun war, publizéiert.
Rue Fernand Schwachtgen
A senger Sëtzung vum 4. Oktober 2010 huet de Mierscher Gemengerot decidéiert, eng Strooss am neie Baugebitt «Koppelwee II» rue Fernand Schwachtgen ze nennnen.
Um Spaweck
Historique du Laboratoire national de santé.
10. Juli
Den '''10. Juli''' ass den 191. Dag vum Joer (192. am Schaltjoer) am Gregorianesche Kalenner.
Grönland
Grönland (op Grönlännesch Kalaallit Nunaat „Land vun de Grönlänner“ an op Dänesch Grønland [] „Gréngland“), ass déi gréisst Insel vun der Äerd. Geographesch gëtt se zum arkteschen Nordamerika gezielt, politesch ass s'en autonomen Deel vum Kinnekräich Dänemark.
Myriam Muller
D'Myriam Muller, gebuer den 12. Abrëll 1971 an der Stad Lëtzebuerg, ass eng lëtzebuergesch Schauspillerin, Filmregisseurin an Dréibuchautorin.
Vun 1988 bis 1990 huet si um Conservatoire d'art dramatique an der Stad Lëtzebuerg a vun 1990 bis 1992 um Cours Périmony zu Paräis studéiert.
Grönland
Mat enger Fläch vu knapp 2,2 Millioune km² ass Grönland ronn sechsmol sou grouss wéi Däitschland. Véier Fënneftel vun der Insel si mat Äis bedeckt dat bis 3 000 m déck ass. Nëmmen eng schmuel, héchstens 150 km breet Sträif laanscht d'Mier am Süden an am Weste sinn äisfräi. Den héchste Bierg mat 3 694 m, de Gunnbjørn Fjeld, deen och nach Hvitserk genannt gëtt, läit an Ostgrönland.
Myriam Muller
D'Myriam Muller spillt vun 1988 un, virun allem Theater, mä huet och an enger Rëtsch Filmer an Tëleesfilmer matgespillt. Si gëtt Theatercoursen am Stater Conservatoire.
Grönland
Déi ronn 60 000 Awunner liewen haaptsächlech vum Fëschen, der Robbejuegd a Schofszuucht.
Myriam Muller
Zanter September 2015 ass si d'artistesch Direktesch vum Théâtre du Centaure.
Grönland
D'Haaptstad vun der Insel ass Nuuk (dänesch Godthåb).
Geschicht
D'Insel gouf ëm 875 vun de Normannen entdeckt. Den Erik de Rouden huet se Gréngt Land gedeeft an déi éischt europäesch Siidlung gegrënnt.
Vun 1261 un huet Grönland zu Norwegen gehéiert a koum sou mat Norwegen an de Besëtz vun Dänemark. Wéi Norwegen 1814 onofhängeg gouf, huet Dänemark Grönland awer behalen.
Vun 1979 u verwalt Grönland sech selwer an ass, am Géigesaz zu Dänemark, net Member vun der EU.
Lëscht vun den Emplacementer vun der Guillotine zu Paräis
D'Haapthiriichtungen zu Paräis wärend der Franséischer Revolutioun mat der Guillotine goufen op follgende Plaze gemaach:
Tripticon+
Tripticon+, mat vollem Numm Trame régionale pour l'initiation professionnelle aux technologies de l'information et de la communication - Ouest-nord, plus langues, war e Weiderbildungsprojet, an deem sengem Kader Computer- a Sproochecoursen am Norde vu Lëtzebuerg organiséiert goufen.
D'Vereenegung "Comité luxembourgeois pour les langues moins répandues" a.s.b.l., genannt "Sproochenhaus", ass Träger vum Projet Tripticon+ an zanter Dezember 2005 als unerkanntene Weiderbildungsveranstalter vum Bildungsministère registréiert.
Vun 2003 un ass d'Tripticon-Team aktiv a këmmert sech ëm d'Organisatioun vu Computer- a Sproochecoursen am Norde vum Land. Iwwer 5000 Awunner hu sech zanterhier schonn an d'Weiderbildungsaktivitéiten, déi vun Tripticon an hirer Gemeng organiséiert gi sinn, ageschriwwen (Stand Mee 2008). Eleng am Schouljoer 2007/2008 sinn 2036 Aschreiwunge fir Coursen notéiert ginn.
De Projet Tripticon ass aus enger Leader-Initiativ entstanen, mam Zil Computercoursen am Nord-Weste vu Lëtzebuerg z’organiséieren. Mat der Zäit ass d'Offer u Coursen ëm Sproochecoursen a Course rondrëm Carrière a Beruff ausgebaut ginn. 2005-2008 gëtt Tripticon+ zu 45 % vum Europäesche Sozialfong an zu 55 % vum Bildungsministère finanzéiert.
Partner vum Projet sinn, nieft dem Bildungsministère an dem Service e-Lëtzebuerg, follgend 35 Gemengen aus de Kantone Klierf, Veianen, Réiden, Wolz an Dikrech (Stand Dezember 2007):
Tripticon+ schafft de Moment mat ongeféier 85 Formatricen/Formateuren zesummen, déi sech och reegelméisseg weiderbilden a sech un international Standarden wéi zum Beispill „Europäesche Computerführerschäin“ (ECDL: Europen Computer Driving Licence) an "Gemeinsamer europäischer Referenzrahmen für Sprachen" orientéieren.
Ausgangsproblematik
En zentralen Uspriechpartner mat enger dezentraler Offer ass am ländleche Raum opgronn vun der spezifescher Landesstruktur sënnvoll, well een den Zäitverloscht vun Déplacementer ka vermeiden an et virun allem bei der eelerer Bevëlkerung an den Hausfraen a –männer, déi scho länger Zäit net méi aktiv um Aarbechtsliewen deelgeholl hunn, zu Beréierungsängscht mat net regionalen Acteure kënnt.
Wichteg schéngt och de perséinlechen an direkte Kontakt mat der Regioun an der ländlecher Organisatioun, virun allem, well sech bis elo nach keen Acteur aus dem ëffentleche Secteur hei niddergelooss huet, wéi de Centre de formation professionnelle continue, de Centre de Langue oder d'Chambres Professionnelles.
Déi ländlech Regioune vu Lëtzebuerg sinn an de Beräicher vun der berufflecher Weiderbildung géintiwwer der stättescher Bevëlkerung benodeelegt. Hei sollt eng Chancëgläichheet geschaf ginn.
Ziler vum Projet
D'Zil vum Projet ass d'Erhéijung vun de Beschäftegungszuelen vun der lokaler Bevëlkerung, d'Ofsécherung vun der Aarbechtsplaz an d'Informatiounen iwwer déi verschidde Weiderbildungsméiglechkeete méi einfach zougänglech ze maachen. Den Träger vum Projet wëll och e Beitrag zu enger dezentraler an zougänglecher Lifelong-Learning-Offer am ländleche Raum leeschten. Et ass eng dréngend Noutwennegkeet eng qualitativ héichwäerteg Weiderbildungsoffer mat engem ausgeklügelten „Networking“-System am ländleche Raum op- an auszebauen.
Fir dëst Zil erreechen ze kënnen, geet Tripticon+ nei Weeër a bitt, nieft den traditionelle Computer- a Sproochecoursen, och Coursen un, déi speziell fir de Beruffsufank ausgeschafft sinn, an och Weiderbildungscoursen, déi op d'Bedierfnesser vun de Firmaen zougeschnidde sinn. Et gëllt, déi Leit, déi eng Aarbecht fonnt hunn, duerch d'Erweiderung an den Ausbau vun hire Kenntnisser z’ënnerstëtzen.
Beschreiwung vum Projet
E stellt eng Zort „Billeterie centrale“ duer, d. h. e regionalen Uspriechpartner fir all déi Leit, déi Informatioune sichen (z. B. Hëllef bei der Sich no engem Cours oder engem Ubidder, Berodung fir speziell Cours) mat „Back-Office“-Verwaltung, fir eng besser Notzung vun den Infrastrukturen, déi scho bestinn, a fir d'Koordinatioun vun der Offer.
Tripticon+ probéiert d'Offer am ländleche Raum ze verbesseren duerch eng méi iwwersiichtlech Offer, duerch eng Offer déi iwwer d'Grenze vun de Gemengen erausgeet, duerch d'Évitéiere vu Konkurrenz tëscht de selwechte Coursen an duerch eng qualitativ héichwäerteg Palette u Coursen, z. B. konform mat den internationale Standarden (Europäesche Computerführerschäin) oder mat den, duerch de Bildungsministère konventionéierte Coursen, déi e Qualitéitslabel droen. Duerch den Opbau vun engem „Networking“-System ginn déi Offeren, déi scho bestinn, lokaliséiert a matenee verbonnen.
Dës zentral Ulaafplaz versteet sech als Service fir individuell Berodung wat d'Weiderbildung ubelaangt, als Uspriechpartner fir déi ländlech Regioun an als Ënnerstëtzung fir d'Informatioune iwwer Initiativen, déi scho bestinn, weiderzeleeden, z. B. eBac. Fir d'Programmerweiderung ginn Iddie gesammelt fir weider Coursen; dës kënnen dann ausgeschafft ginn. D'Interessente ginn op Waardelëschte geréiert a kontaktéiert, sou bal dee gefrote Cours gehale gëtt.
Offer
Nieft deene scho bekannten a beléifte PC-Coursen (Aféierung PC, Word, Excel, Internet, PowerPoint, Publisher, Access, digital Bildbeaarbechtung, …) a Sproochecourse fir Lëtzebuergesch, Franséisch, Englesch, Spuenesch, Portugisesch, Italieenesch an Hollännesch, bitt Tripticon+ och nach aner Coursen a Servicer un:
Duerch den enke Kontakt mat der ländlecher Bevëlkerung kënne regional spezifesch Besoinen éischter erkannt an et ka sou éischter drop reagéiert ginn. Doduerch kann e flexibel ausgeschafftene Programm ugebuede ginn.
Canton de Joué-lès-Tours-Sud
De Canton de Joué-lès-Tours-Sud ass eng fréier franséisch administrativ Andeelung am Arrondissement Tours, am Departement Indre-et-Loire an der Regioun Centre.
Claude Bosseler
De Claude Bosseler, gebuer 1953, ass e lëtzebuergeschen Agronom a Brennereisproprietaire vu Sprénkeng an CSV-Politiker an der Gemeng Dippech.
Hie war fofzénganenhalleft Joer Buergermeeschter vun Dippech a gouf no de Gemengewale vum Oktober 2005 duerch den Ady Hahn un der Spëtz vun enger LSAP-DP-Koalitioun ofgeléist.
Nodeem am Dezember 2008 d'Schäffin Gaby Schaul-Fonck der DP de Réck gekéiert hat, krut d'CSV d'Majoritéit am Gemengerot an de Claude Bosseler gouf am Februar 2009 erëm Buergermeeschter. 2011 gouf hien an där Fonctioun nees vum Ady Hahn remplacéiert.
Victor Prost
De Victor Prost gebuer den 2. September 1891 zu Gréiwemaacher, a gestuerwen de 7. Juni 1959 an der Stad Lëtzebuerg, war e lëtzebuergesche Geschäftsmann a Politiker.
1945 gouf hien an d'Assemblée consultative genannt. ,
Waldbëlleger Affär
Mat Waldbëlleger Affär gëtt eng Serie vu 5 Muerde bezeechent, deenen hir Auteuren, wéi och hir Affer, Member vun enger Gangsterband waren (déi och alt Waldbëlleger Band genannt gouf).
Dës Band huet, a verschiddenen Zesummesetzungen, tëscht Januar 1983 an Oktober 1985 22 brutal Iwwerfäll op Bijouterien, Geldtransporter a Banken zu Lëtzebuerg gemaach. Hiren Numm huet se dofir, well den Auteur vun deene meeschte Muerden, Carlo Fett, zu Waldbëlleg gewunnt huet, wou och déi Komplize vun der Band, déi als net sécher gegollt hunn, doutgemaach an hir Läiche verbrannt goufen. De Guy Hertert, den Nico Reisdorff an de Jos Bernardy hunn zur Band gehéiert an hunn déi meescht Iwwerfäll jeeweils zu zwéi gemaach.
Op de Kont vun där Band gi weiderhin en Doudesaffer bei der Police (de Patrice Conrardy gouf den 30. Oktober 1985 beim Asaz bei engem Iwwerfall op de Sëtz vun der BIL an der Stad Lëtzebuerg erschoss, wéi den Nico Reisdorff zu Giwenech souz), 13 blesséiert Zivilpersounen an och eng sëllegen Déifställ vun Autoen a Waffen.
D'Muerde sinn eréischt bekannt ginn, nodeem d'Haaptleit vun der Band nom Iwwerfall, bei deem ee Polizist erschoss gouf, no enger Verfollgungsjuegd festgeholl gi waren, an hinnen de Prozess gemaach gouf.
Hyperlink
En Hyperlink oder kuerz Link ass e Verwäis (Referenz) op en anert Hypermedia-Dokument (Websäit), op eng aner Plaz am aktuellen Textdokument oder op eng aner Informatiounsressource am Internet. Duerch d'Prinzip vun den Hyperlinks kann de Benotzer ganz einfach queesch duerch de Web navigéieren, ouni streng lineär virzegoen.
Hyperlinks ginn a Form vun URIs uginn, déi Informatiounsressourcen am Internet spezifizéieren. Am Webbrowser ginn dës Linken da bei der Duerstellung vum Dokument entspriechend markéiert, soudatt se vum Benotzer einfach mat engem Mausklick aktivéiert kënne ginn. Sou geléngt de Benotzer automatesch zu där entspriechender Ressource, ouni d'URI an dat zur Verfügung gestalltent Browserfeld anzetippen.
Dat englescht Wuert Link gouf an der lëtzebuergescher Versioun vu Microsoft Windows mat Verknëppung iwwersat.
Mille vu Vélupont
D'Mille vu Vélupont ass eng Millen an der Gemeng Avennes an der Provënz Léck.
D'Mille gëtt fir d'éischt an engem Dokument vun der Abtei Kornelimünster bei Oochen am Joer 866 ernimmt. Si steet laanscht e Wee dee fréier op där Plaz mat enger hëlze Bréck iwwer d'Mehaigne gefouert huet, a wou ënner den Ancien Régime d'Grenz tëscht der Grofschaft Namur an dem Fürstentum Léck war. E Wee mat dem Numm Voie meuneresse huet fréier d'Verbindung mat Lens-Saint-Remi gemaach, an d'Awunner vu Lens a vum Plateau vun der Hesbaye hunn dee benotzt fir hir Kären op d'Millen ze bréngen.
1568 gouf d'Mollen zerstéiert, war awer um Enn vum 16. Joerhonnert nees opgeriicht ginn. Duerno gouf se nach eng Kéier an e Koup geschloen an der Zäit vun de Kricher vum Louis de XIV. a gouf duerno e bësselche méi flossop nei um Territoire vu Ville-en-Hesbaye opgeriicht. De Mëller huet d'Waasserecht deemools beim Här vun Avennes gelount.
Déi haiteg Mille gouf op de Mauere vun der Aler 1854 vum Steemetzer P. Dantinne gebaut. D'Gebaier déi dru stousse si vun 1832. Am 19. Joerhonnert gouf an der Mille nieft dem Miel och Steif produzéiert, an et gouf bis am Ufank vum 20. Joerhonnert elektresche Stroum gemaach. 1963 huet d'Millen hir Dieren zougemaach.
D'Mille steet op de Sektiounen Ville-en Hesbaye an Avennes.
Kierch Wolwen
D'Kierch zu Wolwen ass eng kathoulesch Kierch déi zur Par Rammerech Saint-Valentin an zu der Gemeng Rammerech gehéiert.
D'Patréiner vun der Kierch sinn d'Helleg Péitrus a Paulus, deenen hiert Fest den 29. Juni gefeiert gëtt. Niewepatréinesch ass d'Mater Dolorosa, déi op Passiounssonnden gefeiert gëtt. Kiermes ass all Joer op Päischtsonnden.
Se steet an der Kierchestrooss (rue de l'Église).
Geschicht
Schonn 1330 gouf an engem Dokument eng Péitrus a Paulus-Kierch zu Wolwen ernimmt, déi deemools op där Plaz stoung wou haut nach d'Wolwener Klaus steet. 1783 gouf di al Kierch awer ofgerappt an eng nei am Duerfkär gebaut. Dës Kierch ass iwwer eng länger Period gebaut ginn, sou war d'Kiercheschëff 1785 fäerdeg, den Tuerm gouf vun den Awunner vum Duerf selwer awer eréischt 1876 gebaut.
Den Héichaltor aus Eechenholz vun de Bridder Welter vu Gilsdref gouf 1917 geweit. Uewen um Altor steet eng Muttergottesstatu déi nach aus der aler Kierch staamt an op d'17. Joerhonnert bis Ufank 18. Joerhonnert datéiert gëtt.
1963 goufe sechs vun den zéng Kierchefënstere mat neie vum Kënschtler Mett Hoffmann vu Bungeref ersat.
Jacques D'Martigny
De Jacques-Antoine D'Martigny gebuer 1774 a gestuerwen de 15. Februar 1844 war e lëtzebuergesche Politiker.
Hie war Député suppléant fir den Distrikt Gréiwemaacher am belschen Nationalkongress wou hie vum 18. November 1830 bis zur Opléisung 1831 den Distrikt vertrueden huet.
Hie war eng Zäitlang Buergermeeschter vu Réimech.
Canton de Lezoux
De Canton de Lezoux ass eng franséisch administrativ Andeelung am Arrondissement Thiers, Puy-de-Dôme an der Regioun Auvergne-Rhône-Alpes.
Pierre-Ernest Dams
De Pierre-Ernest Dams gebuer zu Réimech de 14. September 1794, a gestuerwen 1855 zu La Malgrange war e lëtzebuergesche Politiker a Riichter.
No sengem Droitsstudium dat hien 1817 ofgeschloss hat, gouf den Dams 1824 Friddensriichter am Kanton Gréiwemaacher, a koum 1830 op Réimech wou hien déi Funktioun bis 1839 hat.
Zu Lëtzebuerg war hie vun 1842 bis 1845 Member vun der Assemblée des états, 1848 Member vun der Assemblée constituante a vun 1848 bis 1853 Deputéierten an der Chamber.
Tunesien
Tunesien (تونس) ass eng Republik am Norde vun Afrika. D'Land grenzt am Norden an Osten un d'Mëttelmier, d'Nopeschlänner sinn am Südoste Libyen an am Westen Algerien. D'Wüst Sahara occupéiert ronn 40% vun der Landesfläch. Tunesie gëtt zu de Länner vum Maghreb gezielt. D'Republik ass Member vun der Arabescher Liga, der Afrikanescher Unioun an der Communautéit vun de Sahel-Saharanesche Staaten.
D'Haaptstad Tunis huet dem Land säin haitegen Numm ginn. Nobäi der Stad erënneren d'Ruine vu Karthago un déi dichteg antik Zivilisatioun vun de Karthager déi hei am 3. Joerhonnert v. Chr. an der Bléi stoung an hiren Héichpunkt fonnt huet.
Cornelis Johannes van Houten
De Cornelis Johannes van Houten, gebuer 1920 zu Den Haag a gestuerwen de 24. August 2002, war en hollänneschen Astronom. Heiansdo gëtt säin Numm an der Literatur och als Kees van Houten ernimmt.
NGC 1380
Den NGC 1380 ass eng lënsefërmeg Galaxis am Stärebild Fornax. Den NGC 1380 huet eng visuell Magnitude vu +9,90 mag an eng Wénkelausdehnung vu 4,0' × 2,4'.
Cornelis Johannes van Houten
Mat Ausnam vun enger kuerzer Zäit als Assistent um Yerkes-Observatoire an Amerika, vun 1954 bis 1956, huet de van Houten seng ganz berufflech Lafbunn an der Universitéit vu Leiden verbruecht.
Duerch den Ausbroch vum Zweete Weltkrich huet hie säi Studium missen ënnerbriechen a konnt eréischt am Joer 1952 promovéieren.
NGC 1380
D'Galaxis gouf den 2. September 1826 vum schotteschen Astronom James Dunlop entdeckt.
Cornelis Johannes van Houten
Hien huet d'Astronomin Ingrid Groeneveld bestuet, déi den Numm Ingrid van Houten-Groeneveld ugeholl huet. Si hunn zesummen e Jong, de Karl.
De Van Houten, seng Fra an den Astronom Tom Gehrels waren zesummen en erfollegräiche wëssenschaftlechen Trio, deen am Kader vum Palomar-Leiden-Survey am Ganzen 3.133 Asteroiden entdeckt huet. De Gehrels huet ëmfangräich Stärefotoe mam 48 Zoll-Schmidt-Teleskop vum Palomar-Observatoire an Amerika gemaach. D'fotografesch Placke goufen no Holland verschëfft an op der Universitéit Leiden ausgewäert, fir d'Asteroiden ze bestëmmen. Aus der statistescher Verdeelung vun hiren Ëmlafbunnen huet sech erginn, datt Asteroiden a Gruppen ëm d'Sonn lafen.
De Van Houten huet ausserdeem d'Radialvitess vun enken Duebelstäre studéiert.
Bis zu sengem Doud huet hien Artikelen iwwer Asteroiden a bedeckungsverännerlech Duebelstäre publizéiert. No him gouf den Asteroid (1673) van Houten genannt.
Canton de Luynes
De Canton de Luynes ass eng fréier franséisch administrativ Andeelung am Arrondissement Tours, am Departement Indre-et-Loire an der Regioun Centre.
Premier League
D'Premier League (och Barclays Premiership genannt) ass déi iewescht Spillklass am englesche Foussball Liga System. Et spillen 20 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 38 Matcher gespillt huet. Wann d'Saison eriwwer ass, mussen 3 Veräiner an de Football League Championship ofsteigen, an et kommen der och 3 vun do bäi.
Saison 2009/2010
An der Saison 2009/10 sinn déi follgend Veräiner an der Premier League:
Net méi derbäi aus der Saison 2008/09 sinn d'Veräiner
Canton de Sainte-Suzanne (Mayenne)
De Canton de Sainte-Suzanne ass eng franséisch administrativ Andeelung am Arrondissement Laval, am Departement Mayenne an de Pays de la Loire.
Jean Majerus (1904)
De Jean Majerus, gebuer de 14. Mäerz 1904 zu Pärel, war e lëtzebuergesche Vëlossportler.
De Jean Majerus huet an de Joren 1924 an 1925 um Tour de France deelgeholl.
Canton de Montbazon
De Canton de Montbazon ass eng fréier franséisch administrativ Andeelung am Arrondissement Tours, am Departement Indre-et-Loire an der Regioun Centre.
Panama
Panama, op Spuenesch República de Panamá, ass e Staat a Mëttelamerika.
Vaduz
Vaduz ass d'Haaptstad vum Fürstentum Liechtenstein and de Sëtz vum Äerzbistum Liechtenstein.
Vaduz läit am Dall vum Rhäin an huet ronn 5000 Awunner.
Viaduc vu Luerenzweiler
De Viaduc vu Luerenzweiler ass eng Bréck iwwer den Uelzechtdall bei Luerenzweiler.
De Bau vun der Bréck, déi zum Projet vun der Nordstrooss gehéiert, ass 2001 lass gaangen, a war 2004 fäerdeg.